2. 8. 88 De Europæiske Fællesskabers Tidende Nr. G 201/5 
Forslag til Rådets femte direktiv om sommertid 
KOM(88) 401 endelig udg. — SYN 141 
(Forelagt af Kommissionen den 19. juli 1988) 
(88/C 201/06) 
RÅDET FOR DE EUROPÆISKE FÆLLESSKABER HAR — 
under henvisning til Traktaten om Oprettelse af Det 
Europæiske Økonomiske Fællesskab, særlig artikel 
100 A, 
under henvisning til forslag fra Kommissionen, 
i samarbejde med Europa-Parlamentet, 
under henvisning til udtalelse fra Det Økonomiske og 
Sociale Udvalg, og 
ud fra følgende betragtninger: 
Ved Rådets fjerde direktiv 88/14/EØF af 22. december 
1987 om bestemmelser vedrørende sommertid (*) 
indførtes en fælles dato og et fælles klokkeslæt for hele 
Fællesskabet for sommertidens begyndelse i 1989 og — 
for sommertidens ophør samme år — to forskellige 
datoer, den ene gældende for alle medlemsstaterne 
undtagen Irland og Det Forenede Kongerige og den 
anden for Irland og Det Forenede Kongerige; 
i henhold til artikel 5 i det fjerde direktiv skal Rådet 
inden den 1. januar 1989 på forslag af Kommissionen 
vedtage den ordning, der skal gælde fra 1990; 
det er hensigtsmæssigt at tage sommertiden op til revi­
sion fra tid til anden, hvorfor de bestemmelser, der fast­
sættes, bør gælde for 1990, 1991 og 1992; 
der bør fastsættes en fælles dato og et fælles klokkeslæt 
for sommertidens begyndelse og ophør i disse år, 
gældende for hele Fællesskabets område; 
af geografiske årsager bør Irland og Det Forenede 
Kongerige for et eller samtlige af disse år have mulighed 
for at fastsætte en anden dato for sommertidens ophør 
end den, der gælder for de øvrige medlemsstater; 
på grund af geografiske forhold bør de fælles bestem­
melser for sommertiden ikke gælde for medlemsstaternes 
oversøiske territorier — 
(') EFT nr. L 6 af 9. 1. 1988, s. 38. UDSTEDT FØLGENDE DIREKTIV: 
Artikel 1 
I dette direktiv forstås ved »sommertid« den periode af 
året, hvor uret stilles 60 minutter frem i forhold til tiden 
resten af året. 
Artikel 2 
Medlemsstaterne træffer de nødvendige foranstaltninger 
for at sikre, at sommertiden i 1990, 1991 og 1992 i samt­
lige medlemsstater begynder kl. 01.00 verdenstid (GMT) 
den sidste søndag i marts. 
Artikel 3 
1. Medlemsstaterne træffer de nødvendige foranstalt­
ninger for at sikre, at sommertiden i 1990, 1991 og 1992 
slutter kl. 01.00 verdenstid (GMT) den sidste søndag i 
september, nærmere betegnet 
— i 1990: den 30. september 
— i 1991: den 29. september 
— i 1992: den 27. september. 
2. Irland og Det Forenede Kongerige kan imidlertid 
træffe de nødvendige foranstaltninger for at sikre, at 
sommertiden i 1990, 1991 og 1992 slutter kl. 01.00 
verdenstid (GMT) den 4. søndag i oktober, nærmere 
betegnet 
— i 1990: den 28. oktober 
— i 1991: den 27. oktober 
— i 1992: den 25. oktober. 
3. Beslutter Irland og Det Forenede Kongerige før 
1992 at bringe ophøret af deres sommertid på linje med 
det i stk. 1 anførte, meddeler de dette til Kommissionen, 
som underretter de øvrige medlemsstater herom. 
Artikel 4 
Rådet vedtager senest den 1. januar 1992 på forslag af 
Kommissionen den ordning, der skal gælde fra 1993. 
Artikel 5 
Dette direktiv gælder ikke for medlemsstaternes over­
søiske territorier. 
Artikel 6 
Dette direktiv er rettet til medlemsstaterne.